Poppelikeltayökkönen

Poppelikeltayökkönen (Xanthia ocellaris) on Suomessa erittäin harvinainen tarhayökkösiin kuuluva yöperhonen.

 Koko ja ulkonäkö 
Muunteleva laji, jonka yleisväritys vaihtelee vaaleanruskeasta tummanharmaaseen. Sisempi ja ulompi poikkiviiru ovat kaksinkertaiset ja kaksoisviirun väliin jäävä alue on yleisväriä vaaleampi, mutta ne erottuvat hyvin vaihtelevasti. Rengastäplä ja munuaistäplä ovat pohjavärin väriset mutta vaaleareunaiset ja munuaistäplän takanurkassa on musta, terävästi valkeakeskustainen täplä. Ulomman poikkiviirun ulkopuolelta siipi on usein tummempi. Siipisuonet erottuvat vaaleina pitkittäisviiruina. Takasiivet ovat vaaleat, takareunastaan hieman tummemmat. Siipiväli 33–40 mm.http://www2.nrm.se/en/svenska_fjarilar/x/xanthia_ocellaris.htmlhttp://ukmoths.org.uk/show.php?bf=2276

 Levinneisyys ja lentoaika 
Suomessa poppelikeltayökkönen on satunnainen harhailija, joka tavattiin ensimmäisen kerran vasta vuonna 2004 ja yksilöitä on tavattu kaikkiaan vain muutama.Suomen perhostutkijain seuraPerhoswiki Arkistolinkki Perhoset lentävät yhtenä sukupolvena syyskuusta lokakuulle.http://www.vlindernet.nl/vlindersoort.php?vlinderid=705

 Elinympäristö ja elintavat 
Etelämpänä Euroopassa laji elää erilaisilla avoimilla paikoilla, kuten tienvieruksilla, rannoilla ja puistoissa. Toukka elää aluksi puissa ja siirtyy myöhemmin syömään ruohovartisia kasveja. Kotelovaihe tapahtuu löyhässä kotelokopassa maassa. Muna talvehtii ravintokasvin oksalla.

 Ravintokasvi 
Toukka elää mustapoppelilla (Populus nigra) ja pajuilla, myöhemmin erilaisilla ruohovartisilla kasveilla.

 Lähteet 

 Aiheesta muualla 
 Bestimmungshilfe des Lepiforums 
 Moths and Butterflies of Europe and North Africa 

Luokka:Tarhayökköset